Πρωτάθλημα ποδοσφαίρου Ισλανδίας

Το πρωτάθλημα ποδοσφαίρου Ισλανδίας της πρώτης κατηγορίας (ισλανδικά: Úrvalsdeild karla) ή Pepsi-deild για εμπορικούς λόγους, διοργανώνεται από την Ποδοσφαιρική Ομοσπονδία Ισλανδίας (KSI) και διεξάγεται ανελλιπώς από το 1912.

Διεξάγεται κυρίως την καλοκαιρινή περίοδο (Μάιο έως Σεπτέμβριο), λόγω των άσχημων καιρικών συνθηκών στη χώρα, σε δύο γύρους και τα τελευταία χρόνια -από το 2008- συμμετέχουν σε αυτό 12 ομάδες, ενώ τα παλιότερα χρόνια συνήθως συμμετείχαν 10. Τους περισσότερους τίτλους κατέχει η ΚΡ Ρέικιαβικ (27) και ακολουθεί η Βάλουρ Ρέικιαβικ (23), ενώ συνολικά 11 ομάδες έχουν καταφέρει να κατακτήσουν τον Ισλανδικό τίτλο μέχρι στιγμής. Οι δύο τελευταίες ομάδες της κατάταξης υποβιβάζονται στη δεύτερη κατηγορία για να ανέλθουν από αυτήν οι δύο πρώτες. Σε περίπτωση ισοβαθμίας δύο ή περισσοτέρων ομάδων υπερισχύει η ομάδα με την καλύτερη συνολική διαφορά τερμάτων.

Το Ισλανδικό πρωτάθλημα στέλνει τα τελευταία χρόνια τέσσερις εκπροσώπους του στα Ευρωπαϊκά κύπελλα της UEFA (οι τρεις πρώτοι της κατάταξης συν τον κυπελλούχο) στα οποία μετέχουν από το 1964-65, αλλά χωρίς κάποια ιδιαίτερη διάκριση. Πρόκειται γενικά για μέτριας δυναμικότητας πρωτάθλημα, καθώς οι ομάδες του είναι ημιεπαγγελματικές ή ερασιτεχνικές και οι ξένοι παίκτες που αγωνίζονται σε αυτό  χαμηλού κασέ, έτσι και οι καλύτεροι Ισλανδοί ποδοσφαιριστές συνήθως το εγκαταλείπουν για να αγωνιστούν στο εξωτερικό. Στο Ισλανδικό πρωτάθλημα οι παίκτες από τις χώρες της Ευρωπαϊκής Ένωσης έχουν το δικαίωμα να αγωνίζονται ως κοινοτικοί. Στην ειδική κατάταξη της UEFA το Ισλανδικό πρωτάθλημα βρίσκεται στη θέση 35, ανάμεσα σε 53 πρωταθλήματα.

Τίτλοι ανά έτος

Τίτλοι ανά σύλλογο

Πρωτάθλημα Pepsi-deild 2016 
Η τελική κατάταξη του Ισλανδικού πρωταθλήματος 2016 είναι η εξής:

Η πρωταθλήτρια ΦΧ Χάφναρφιορδουρ θα συμμετάσχει στο Champions League της περιόδου 2016-17, ενώ στο Europa League της ίδιας περιόδου θα συμμετάσχουν οι UBK Μπρέινταμπλικ, ΚΡ Ρέικιαβικ, καθώς και η Βάλουρ Ρέικιαβικ ως κυπελλούχος Ισλανδίας. Υποβιβάστηκαν στη δεύτερη κατηγορία οι Λέικνιρ Ρέικιαβικ και Κέφλαβικ, ενώ ανήλθαν αντίστοιχα στην πρώτη (Pepsi-deild) οι Θρότουρ Ρέικιαβικ και Βίκινγκουρ Όλαφσβικ. Πρώτος σκόρερ της Pepsi-deild ανακηρύχθηκε για το 2015 ο Πάτρικ Πέντερσεν της Βάλουρ Ρέικιαβικ με 13 γκολ.

Εξωτερικοί σύνδεσμοι 

rsssf  Πρωτάθλημα ποδοσφαίρου Ισλανδίας
e-soccer Πρωτάθλημα ποδοσφαίρου Ισλανδίας

Πρωταθλήματα ποδοσφαίρου ανά χώρα
Ανώτατα εθνικά ποδοσφαιρικά πρωταθλήματα